b'\n_START_ARTICLE_\nElfen Lied\n_START_SECTION_\nArgument\n_START_PARAGRAPH_\nLucy escapa del laboratori on experimentaren amb ella durant anys pels seus poders com a diclonius, una ra\xc3\xa7a humana evolucionada amb poders f\xc3\xadsics molt superiors als humans normals._NEWLINE_Acaba a la platja, on \xc3\xa9s cuidada per dos universitaris, Kohta i Yuka, dos cosins. Lucy ha canviat de personalitat, sent anomenada pels universitaris com a Nyu perqu\xc3\xa8 en aquesta personalitat solament diu "nyu"._NEWLINE_Durant la s\xc3\xa8rie un responsable del laboratori, Kurama, envia altres diclonius per a matar-la: primer a Nana, que fracassa, i despr\xc3\xa9s una diclonius m\xc3\xa9s poderosa.\n_START_SECTION_\nAn\xc3\xa0lisi\n_START_PARAGRAPH_\nLa s\xc3\xa8rie agrada a l\'audi\xc3\xa8ncia per satisfer fantasies de sexe i viol\xc3\xa8ncia i per permetre explorar les ansietats lligades al ser que ocupen com a persones i com a membres de la societat. Els temes tractats s\xc3\xb3n l\'Altre, el conformisme, la discriminaci\xc3\xb3 i l\'ab\xc3\xbas, malgrat que la narrativa presentada desf\xc3\xa0 la possibilitat de traure un missatge moral._NEWLINE_La hist\xc3\xb2ria se situa en un ambient real: la costa de Kamakura. Aquesta ambientaci\xc3\xb3 \xc3\xa9s genu\xc3\xafnament japonesa._NEWLINE_Lilium (significa en llat\xc3\xad "lliri") \xc3\xa9s el nom de la can\xc3\xa7\xc3\xb3 d\'apertura de l\'anime. Les lletres provenen de psalms, passatges b\xc3\xadblics i de la Missa Alqu\xc3\xadmica de Nicolaus Melchior Cibinensis. La lletra parla de santedat i pau, cosa que contrasta amb el nivell de viol\xc3\xa8ncia de la hist\xc3\xb2ria._NEWLINE_Les diclonius s\xc3\xb3n una ra\xc3\xa7a humana mutada dels homo s\xc3\xa0piens moderns que es caracteritza per tindre uns bra\xc3\xa7os transparents que ixen de l\'esquena i no poden ser utilitzats si el diclonius est\xc3\xa0 sotm\xc3\xa8s a un gran dolor. Les banyes dels diclonius semblen orelles de gat per a representar elements afectius, que busquen l\'atracci\xc3\xb3 emocional al lector/audi\xc3\xa8ncia._NEWLINE_Les figures maternes s\xc3\xb3n escasses, remarcant la manera de reproduir-se dels diclonius mitjan\xc3\xa7ant la transfer\xc3\xa8ncia de ADN amb els bra\xc3\xa7os. Les figures masculines dominants solen ser malvats._NEWLINE_Destaca el fet que no totes les motivacions per infligir dolor provenen d\'experi\xc3\xa8ncies com a v\xc3\xadctima.\n_START_SECTION_\nRecepci\xc3\xb3\n_START_PARAGRAPH_\nTant la versi\xc3\xb3 amb veus japoneses com l\'anglesa tingu\xc3\xa9 bona nota a Anime News Network. La seua banda sonora va tindre tamb\xc3\xa9 una bona rebuda pels cr\xc3\xadtics.'